CELEX: 32006D0386
Language: sl
Date: 2006-06-01 00:00:00
Title: Sklep Sveta 2006/386/SZVP z dne  1. junija 2006  o izvajanju Skupnega stališča 2005/411/SZVP o omejevalnih ukrepih proti Sudanu

2.6.2006   
            
            
               SL
            
            
               Uradni list Evropske unije
            
            
               L 148/61
            
         
      SKLEP SVETA 2006/386/SZVP
   z dne 1. junija 2006
   o izvajanju Skupnega stališča 2005/411/SZVP o omejevalnih ukrepih proti Sudanu
   SVET EVROPSKE UNIJE JE –
   ob upoštevanju Skupnega stališča 2005/411/SZVP (1) in zlasti člena 6 Skupnega stališča v povezavi s členom 23(2) Pogodbe o Evropski uniji,
   ob upoštevanju naslednjega:
   
               (1)
            
            
               Svet je 30. maja 2005 sprejel Skupno stališče 2005/411/SZVP, zaradi izvajanja ukrepov proti Sudanu iz Resolucije Varnostnega sveta Združenih narodov (RVSZN) 1591(2005).
            
         
               (2)
            
            
               Varnostni svet je 25. aprila 2006 sprejel Resolucijo 1672 (2006), s katero je v skladu s Poglavjem VII Listine Združenih narodov sklenil, da morajo vse države izvajati ukrepe iz odstavka 3 Resolucije 1591 (2005) glede določenih posameznikov, v zvezi s katerimi je Odbor, ustanovljen v skladu z Resolucijo 1591 (2005), predložil potrebne podrobne utemeljitve. Odbor bo prav tako vodil in po potrebi dopolnjeval seznam posameznikov ter preučeval prošnje za izvzetje v skladu z vlogo, ki mu je bila dodeljena v pododstavku 3 Resolucije 1591 (2005).
            
         
               (3)
            
            
               Prilogo k Skupnemu stališču 2005/411/SZVP je treba ustrezno temu dopolniti –
            
         SKLENIL:
   Člen 1
   Seznam oseb iz Priloge k temu sklepu se vstavi v Prilogo Skupnega stališča 2005/411/SZVP.
   Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.
   
      V Luxembourgu, 1. junija 2006
      
         
            Za Svet
         
         
            Predsednica
         
         L. PROKOP
         
      
   
   
      (1)  UL L 139, 2.6.2005, str. 25.
   
      PRILOGA
      
                  „1.
               
               
                  Priimek, ime/-na: ELHASSAN Gaffar Mohamed
                  Drugi podatki: generalmajor in poveljnik zahodne vojaške regije sudanskih oboroženih sil
               
            
                  2.
               
               
                  Priimek, ime/-na: HILAL Sheikh Musa
                  Drugi podatki: vrhovni poglavar plemena Jalul v severnem Darfurju
               
            
                  3.
               
               
                  Priimek, ime/-na: SHANT Adam Yacub
                  Drugi podatki: poveljnik Sudanske osvobodilne armade (SLA)
               
            
                  4.
               
               
                  Priimek, ime/-na: BADRI Gabril Abdul Kareem
                  Drugi podatki: poveljnik na terenu Nacionalnega gibanja za reforme in razvoj“